কিন্তু বইয়ের দাম কম বা বেশি কি না সেটি গুরুত্বপূর্ণ নয়। গুরুত্বপূর্ণ ব্যাপার হলো, ফালাচীর নেয়া শেখ মুজিবুর রহমানের সাক্ষাৎকারটির ইংরেজি কপিটি কি কারও কাছে আছে? ইন্টারনেটে দেখতে পাচ্ছি, এটি ১৯৭২ সালের ২৪ ফেব্রুয়ারি ছাপা হয়েছিল রোমের একটি পত্রিকাটিতে। সেটির ইংরেজি অনুবাদই বা কে করেছিলেন? ইটালিয়ান ভাষা থেকে ইংরেজি অনুবাদে তা কতটুকু অক্ষুণ্ন ছিল? এমন কেউ কি আছেন যিনি এর ইতালিয়ান ও ইংরেজি দুটো অনুবাদই পড়েছেন। সেসবের সঙ্গে বাংলা ভাষার অনুবাদটি মিলিয়ে নেয়ার আগ্রহ আমার এখনও সেই ১৯৯২ সালের মতোই জীবন্ত রয়েছে।